26.4.2023
DA
Den Europæiske Unions Tidende
L 111/5
Medlemsstaterne skal allerede indberette de sammenfattede oplysninger om gennemførte overførsler i overensstemmelse med Kommissionens gennemførelsesforordning (EU) 2020/1208 (13).
Når Kommissionen har samlet oplysningerne, bliver disse stillet til rådighed i elektronisk form inden for tre måneder fra modtagelsen af rapporterne fra medlemsstaterne, og af dem fremgår intervallet for de priser, der er betalt pr. årlig emissionstilde­ lingstransaktion.
I de to perioder mellem offentliggørelsen af de gennemførelsesretsakter, der er omhandlet i artikel 38, stk.
4, i forordning (EU) 2018/1999, og begyndelsen af kontrollen af overensstemmelsen kan medlemsstaterne den 15. i hver måned desuden underrette Kommission om gennemførte overførsler.
Endvidere og med henblik på at lette udvekslingen af oplysninger om påtænkte overførsler opfordres medlemsstaterne til løbende at ajourføre de relevante oplysninger.
Kommissionen samler de modtagne oplysninger og stiller dem til rådighed rettidigt og i elektronisk form.
For at forbedre gennemsigtigheden bør medlemsstaterne forud for enhver faktisk overførsel underrette Udvalget for Klimaændringer, som er nedsat ved forordning (EU) 2018/1999, om deres hensigt om at foretage en overførsel af en del af deres årlige emissionstildeling for et givet år.
Det er derfor hensigtsmæssigt at ændre forordning (EU) 2018/1999.
(19)
For så vidt angår visse medlemsstater er det muligt at have en begrænset annullering af emissionskvoter i EU ETS taget i betragtning med henblik på overholdelse af forordning (EU) 2018/842 (»EU ETS-fleksibilitet«).
Af de medlemsstater, der er berettigede hertil, har to ikke gjort brug af EU ETS-fleksibilitet, og én har ikke gjort fuld brug af den.
I lyset af det øgede ambitionsniveau, der fastsættes i nærværende forordning, bør disse medlemsstater gives ny mulighed for at gøre brug eller yderligere brug af denne fleksibilitet.
Det er derfor hensigtsmæssigt at fastsætte en ny frist som gør muligt for disse medlemsstater til at underrette Kommissionen om en hensigt om at gøre brug eller yderligere brug af denne fleksibilitet.
Grundet den særlige opbygning af Maltas økonomi ligger denne medlemsstats nationale mål for reduktion af drivhusgasemissionerne, som er baseret på BNP pr. indbygger, desuden væsentligt over dens omkostningseffektive reduktionspotentiale.
Det er derfor hensigtsmæssigt at øge Maltas adgang til denne fleksibilitet, uden at det går ud over Unionens mål for reduktion af drivhusgasemissionerne for 2030.
(20)
Ud over EU ETS-fleksibilitet er det muligt at tage en begrænset mængde nettooptag og nettoemissioner fra LULUCF i betragtning med henblik på medlemsstaternes overholdelse af forordning (EU) 2018/842 (»LULUCF-fleksibilitet«).
For at sikre, at der træffes tilstrækkelige modvirkningsforanstaltninger frem til 2030, er det hensigtsmæssigt at begrænse anvendelsen af LULUCF-fleksibilitet ved at opdele anvendelsen af LULUCF-fleksibilitet i to særskilte tidsperioder, der hver er underlagt en grænse svarende til halvdelen af den maksimale mængde nettooptag, der er fastsat i bilag III til forordning (EU) 2018/842.
Det er også hensigtsmæssigt at bringe titlen på dette bilag i overensstemmelse med forordning (EU) 2018/841 efter ændringen heraf ved Kommissionens delegerede forordning (EU) 2021/268 (14).
Som følge heraf er der ikke længere behov for, at forordning (EU) 2018/842 tillægger Kommissionen beføjelse til at vedtage delegerede retsakter med henblik på at ændre titlen på dennes bilag III.
Artikel 7, stk.
2, i forordning (EU) 2018/842 bør derfor udgå.
(21)
Hvis Kommissionen finder, at en medlemsstat ikke gør tilstrækkelige fremskridt med at opfylde sine årlige emissions­ niveauer i henhold til forordning (EU) 2018/842, bør mekanismerne for korrigerende foranstaltninger i henhold til nævnte forordning styrkes for at muliggøre en hurtig og effektiv indsats.
Det er derfor hensigtsmæssigt at revidere de krav, der gælder for korrigerende handlingsplaner, som medlemsstaterne skal forelægge Kommissionen, hvis de ikke gør tilstrækkelige fremskridt.
(22)
Unionen og medlemsstaterne er parter i De Forenede Nationers Økonomiske Kommission for Europas konvention om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet (15) (»Århuskonventionen«).
Offentlig kontrol og adgang til klage og domstolsprøvelse er væsentlige elementer i Unionens demokratiske værdier og redskaber til at varetage retsstatsprincippet.
(13) Kommissionens gennemførelsesforordning (EU) 2020/1208 af 7. august 2020 om struktur, format, indsendelse og revision af oplysninger, som medlemsstaterne rapporterer i henhold til Europa-Parlamentets og Rådets forordning (EU) 2018/1999, og om ophævelse af Kommissionens gennemførelsesforordning (EU) nr.
749/2014 (EUT L 278 af 26.8.2020, s. 1).
(14) Kommissionens delegerede forordning (EU) 2021/268 af 28. oktober 2020 om ændring af bilag IV til Europa-Parlamentets og Rådets forordning (EU) 2018/841 for så vidt angår de skovreferenceniveauer, som medlemsstaterne skal anvende i perioden 2021-2025 (EUT L 60 af 22.2.2021, s. 21).
(15) EUT L 124 af 17.5.2005, s.
4.